Penebusan dosa

Penebusan dosa ialah doktrin yang menggambarkan bagaimana manusia dapat diperdamaikan dengan Allah.Mircea Aliade. 1987. The Encyclopedia of Religion. New York: Macmillan Publishing Company. Pg.495-498. Dalam teologi Kristian penebusan merujuk pada memaafkan atau mengampuni dosa melalui kematian Jesus Christ dengan penyalibannya yang pada akhirnya membolehkan adanya pendamaian antara Allah dan penciptaan. Dalam tradisi Kristian secara bersejarah, terdapat empat teori utama bagaimana penebusan tersebut dapat bekerja: teori penebusan, teori kepuasan, teori substitusi jenayah dan teori pengaruh moral. Dalam bahasa inggris, penebusan disebutkan dengan kata atonement. Hal ini digunakan untuk menggambarkan karya keselamatan yang Allah lakukan melalui Kristus untuk mendamaikan dunia, dan juga keadaan seseorang yang telah diperdamaikan dengan Allah. Selama berabad-abad, orang-orang Kristian telah menggunakan gambaran yang berbeza dan diberikan penjelasan yang berbeza dari penebusan untuk meluahkan bagaimana penebusan boleh bekerja dalam dunia dan khidupan manusia.Wendy Doniger. 2006. Britannica Encyclopedia of World Religion. London: Encyclopedia Britannica. pg.90. Gereja-gereja dan denominasi mempunyai variasi yang berbeza dalam menggambarkan penebusan dosa ini. Variasi ini dikarenakan mereka menganggap penggambaran mereka paling sesuai dengan perspektif teologis mereka. Namun, semua orang Kristian tetap menekankan bahawa Jesus Christ ialah Juruselamat dunia dan melalui kematiannya dosa manusia telah diampuni dan diperdamaikan dengan Allah.

 Rujukan 

Kategori:Teologi
Kategori:Kristian